**Φεβρουάριος στο Μουσείο Βυζαντινού Πολιτισμού – Πολιτιστικές εκδηλώσεις**

**Ξεναγήσεις**

**Τρίτη 7, 14 και 21 Φεβρουαρίου 2017 στις 12.00 | Ένα έκθεμα διηγείται**

Δωρεάν θεματικές ξεναγήσεις, με το εισιτήριο εισόδου, με τίτλο *«Η πόλη, η οικουμένη και ο άγιος»* από αρχαιολόγο του Μουσείου. Της ξενάγησης προηγείται ολιγόλεπτη προβολή για το θέμα στο αμφιθέατρο "Μελίνα Μερκούρη".  
Διάρκεια ξενάγησης 60΄. Μέγιστος αριθμός ατόμων: 20 (θα τηρηθεί σειρά προτεραιότητας).

**Κάθε Τετάρτη του Φλεβάρη στις 12.00**

Δωρεάν ξεναγήσεις στην περιοδική έκθεση «Στο περιθώριο του πολέμου: Η Θεσσαλονίκη της Κατοχής (1941-1944) μέσα από τη φωτογραφική συλλογή Βύρωνα Μήτου». Οι ξεναγήσεις πραγματοποιούνται από τους επιμελητές της έκθεσης και θα τηρηθεί σειρά προτεραιότητας.

Αίθουσα πολλαπλών χρήσεων «Ευτυχία Κουρκουτίδου – Νικολαΐδου».

**Διαλέξεις**

**Παρασκευή 10 Φεβρουαρίου 2017 στις ώρα 19:30 |Αμφιθέατρο «Μελίνα Μερκούρη»**

Διάλεξη της Σουζάνας Βουγιουκλή με τίτλο «Μουσική και Μαθηματικά. Δύο παγκόσμιες γλώσσες και η πολυσημία τους». Την εκδήλωση οργανώνει η ομάδα ΘΑΛΗΣ + ΦΙΛΟΙ σε συνεργασία με το Μουσείο Βυζαντινού Πολιτισμού.

Είσοδος ελεύθερη.

**Παρασκευή 17 Φεβρουαρίου 2017 στις ώρα 20:00 |Αμφιθέατρο «Μελίνα Μερκούρη»**

Διάλεξη του Νίκου Σταμπολίδη, καθηγητής αρχαιολογίας του Πανεπιστημίου Κρήτης και Διευθυντή του Μουσείου Κυκλαδικής Τέχνης με τίτλο «Ελεύθερνα: ανασκάπτοντας το παρελθόν, προσεγγίζοντας το μέλλον».

Η παραπάνω ομιλία οργανώνεται από το Σωματείο των Φίλων του Μ.Β.Π.

Το Μουσείο είναι υποστηρικτής της εκδήλωσης.

Είσοδος ελεύθερη.

**Δευτέρα 20 Φεβρουαρίου 2017 στις 20.00 | Αμφιθέατρο «Μελίνα Μερκούρη»**

Διάλεξη του Χανς Αντενάιερ, ομότ. καθηγητή του Πανεπιστημίου Αμβούργου με τίτλο «Λογομαχίας τετραπόδων το ανάγνωσμα».

Η εκδήλωση εντάσσεται στον κύκλο «ΒΡΑΔΙΝΑ ΤΟΥ ΦΙΛΟΛΟΓΟΥ» που οργανώνεται από τον Σύλλογο Αποφοίτων Φιλοσοφικής Σχολής Α.Π.Θ. «Φιλόλογος»

Το Μουσείο είναι υποστηρικτής της εκδήλωσης.

Είσοδος ελεύθερη.

**Παρασκευή 24 Φεβρουαρίου 2017 στις 20:00 | Αμφιθέατρο «Μελίνα Μερκούρη»**

Διάλεξη της Ευγενίας Δρακοπούλου, Διευθύντριας ερευνών, Ινστιτούτο Ιστορικών Ερευνών, Εθνικό Ίδρυμα Ερευνών με τίτλο «Δια συνδρομής κόπου και μόχθου». Βυζαντινή τέχνη και χορηγία.

Η παραπάνω ομιλία οργανώνεται από το Σωματείο των Φίλων του Μ.Β.Π.

Το Μουσείο είναι υποστηρικτής της εκδήλωσης.

Είσοδος ελεύθερη.

**Συνέδρια – Ημερίδες**

**Δευτέρα 20 Φεβρουαρίου 2017, 12.00 – 19.00 |Αμφιθέατρο «Στέφανος Δραγούμης»**

Επιστημονικό Συνέδριο με τίτλο «Υπολογιστική στις ανθρωπιστικές επιστήμες α) Τουρκοκρατία και Τεχνολογία». Το Συνέδριο οργανώνεται από το Ερευνητικό Κέντρο «Αθηνά».

Είσοδος ελεύθερη.

**Πέμπτη 23 Φεβρουαρίου 2017, 10.00 – 15.00 |Αμφιθέατρο «Μελίνα**

**Μερκούρη»**

Επιμορφωτικό σεμινάριο για εκπαιδευτικούς της 3ης Εκπαιδευτικής Περιφέρειας Φλώρινας με τίτλο «Ο κόσμος γύρω μας ως εκπαιδευτικό περιβάλλον. Το παράδειγμα του Μουσείου Βυζαντινού Πολιτισμού».

**Παράλληλες εκδηλώσεις περιοδικής έκθεσης HOMO UTOPICUS**

**Σάββατο 4 Φεβρουαρίου 11:00 - 16:00 & Κυριακή 5 Φεβρουαρίου 11:00 - 14:00 |Πτέρυγα περιοδικών εκθέσεων «Κυριάκος Κρόκος»**

«Ουτο-πίστες». Δρώμενα στον χώρο της έκθεσης από τους καλλιτέχνες.

Είσοδος ελεύθερη.

**Σάββατο 4 Φεβρουαρίου 2017, 14.00 – 16.00 |Αμφιθέατρο «Στέφανος Δραγούμης»**

Μουσική εκδήλωση. Είσοδος ελεύθερη.

**Συνεχίζονται οι περιοδικές εκθέσεις**

**HOMO UTOPICUS IN CRISIS** στην πτέρυγα περιοδικών εκθέσεων «Κυριάκος Κρόκος».

**Είσοδος ελεύθερη.**

**«Στο περιθώριο του πολέμου: Η Θεσσαλονίκη της Κατοχής (1941-1944) μέσα από τη φωτογραφική συλλογή Βύρωνα Μήτου»**στην αίθουσα Πολλαπλών Χρήσεων «Ευτυχία Κουρκουτίδου-Νικολαΐδου».

**Είσοδος ελεύθερη.**